BAFS เล็งจับมือพันธมิตรเข้าลงทุนตปท. แย้มแตกไลน์ธุรกิจใหม่ชัดเจนปีหน้า
BAFS เล็งจับมือพันธมิตรเข้าลงทุนตปท. แย้มแตกไลน์ธุรกิจใหม่ชัดเจนปีหน้า
BAFS เล็งจับมือพันธมิตรเข้าลงทุนตปท. แย้มแตกไลน์ธุรกิจใหม่ชัดเจนปีหน้า
21 พ.ย. 2562

หม่อมหลวงณัฐสิทธิ์ ดิศกุล รองกรรมการผู้อำนวยการใหญ่ บริษัท บริการเชื้อเพลิงการบินกรุงเทพ จำกัด (มหาชน) หรือ BAFS เปิดเผยว่า บริษัทมีแผนจะขยายการลงทุนในต่างประเทศ ขณะนี้อยู่ระหว่างการศึกษาการลงทุนและการวิเคราะห์โอกาสและศักยภาพของตลาด พร้อมแสวงหาพันธมิตรที่เหมาะสม คาดว่าจะได้ผลสรุปในปี 2563
สำหรับในส่วนของธุรกิจอื่น บริษัทมีแนวทางจะลงทุนในธุรกิจที่เกี่ยวเนื่อง เช่น การขยายไลน์การผลิตรถเติมน้ำมันและรถสนับสนุนภาคพื้นดินภายในสนามบินที่ขับเคลื่อนโดยพลังงานไฟฟ้า ซึ่งต้องมีการออกแบบทางวิศวกรรมเฉพาะและใช้เทคโนโลยีระบบวิศวกรรมที่ทันสมัย อีกทั้งหาช่องทางที่จะลงทุนในธุรกิจใหม่ๆ ทั้งในธุรกิจพลังงานทดแทน และธุรกิจพัฒนาซอฟต์แวร์ ซึ่งบริษัทคาดว่าจะเริ่มดำเนินการได้ภายในปีหน้า